Spanager
Spanager, tidligere hovedgård (sædegård) og nuværende døgninstitution 10 km vest for Køge. Dens historie kan føres tilbage til 1384, hvor den nævnes første gang. I 1760 blev Spanager en del af stamhuset Giesegaard. Spanagers hovedbygning blev brugt som enkesæde.
I 1923 blev den 361 ha store hovedgård udstykket. Det meste af jorden blev afgivet til oprettelse af statshusmandsbrug.
Hovedbygningen med 33 ha blev solgt til Københavns Kommune, som brugte Spanager først til børnehjem; i dag er bygingerne rammen om skole og behandlingshjem. Indtil 1960 medvirkede børnene til at drive landbruget.